Jizzaxda boshqaruvni yo‘qotgan «Tiko» «Neksiya-3» bilan to‘qnashdi

Jizzax shahridagi ko‘chalardan birida harakatlanib ketayotgan «Tiko» haydovchisi boshqaruvni yo‘qotishi oqibatida mashinada qarama-qarshi yo‘nalishga chiqib ketgan va ro‘paradan kelayotgan «Neksiya-3»ga urilgan. Bu haqda IIV YHXBB axborot xizmati xabar bermoqda.
Ma'lum qilinishicha, joriy yil 15 sentabr kuni soat 11:10 lar atrofida Jizzax shahridagi Jizzaxlik mahallasi Mirzo Ulug‘bek ko‘chasida «Tiko» va «Neksiya-3» ishtirokida yo‘l-transport hodisasi sodir bo‘lgan.
Sharof Rashidov tumanida yashovchi 1989 yilda tug‘ilgan haydovchi «Tiko» mashinasi boshqarib ketayotib yo‘lning keskin buriluvchi qismida boshqaruvni yo‘qotgan va qarama-qarshi yo‘nalishga chiqib ketgan. Shundan so‘ng u ro‘paradan kelayotgan Sharof Rashidov tumani Ziyokor mahallasida yashovchi 1992 yilda tug‘ilgan haydovchi boshqaruvida bo‘lgan «Neksiya-3»ga borib urilgan.
Oqibatda, «Tiko» mashinasi haydovchisi og‘ir tan jarohatlari olib Respublika tez tibbiy yordam ilmiy markazi Jizzax viloyati filialiga yotqizilgan. Shuningdek, har ikkala mashinaga jiddiy shikast yetgan.
Jizzaxda qashqadaryolik haydovchi uxlab qolib YTH sodir etdi. «Lasetti» «Kamaz»ga borib urildi
Jizzaxda qashqadaryolik haydovchi boshqaruvidagi «Kobalt» «ZIL» yuk mashinasi bilan to‘qnashdi. Bir kishi vafot etgan